FVAIS versijos atnaujinimo ir plėtros (dėl veiklos perkėlimo) paslaugų teikimo sutarties

1 priedas

**FINANSŲ VALDYMO IR APSKAITOS INFORMACINĖS SISTEMOS (FVAIS**) **VERSIJOS ATNAUJINIMO IR PLĖTROS (DĖL VEIKLOS PERKĖLIMO) PASLAUGŲ**

**VIEŠOJO** **PIRKIMO**

**TECHNINĖ SPECIFIKACIJA**

[1. Sąvokos ir trumpiniai 2](#_Toc101786083)

[2. ESAMA situacija 2](#_Toc101786084)

[**2.1.** **Bendra informacija** 2](#_Toc101786085)

[**2.2.** **FVAIS funkciniai moduliai** 2](#_Toc101786086)

[**2.3.** **FVAIS baziniai duomenys** 4](#_Toc101786087)

[**2.4.** **FVAIS architektūra** 4](#_Toc101786088)

[**2.5.** **FVAIS sistemos plėtiniai** 5](#_Toc101786089)

[**2.6.** **FVAIS integracijos** 5](#_Toc101786090)

[**2.7.** **FVAIS aplinkos** 5](#_Toc101786091)

[**2.8.** **FVAIS vartotojai ir kompiuterinė darbo vieta** 6](#_Toc101786092)

[3. pirkimo sutarties tikslai, uždaviniai, veiklos ir rezultatai 6](#_Toc101786093)

[**3.1.** **Tikslai** 6](#_Toc101786094)

[**3.2.** **Uždaviniai** 6](#_Toc101786095)

[**3.3.** **Veiklos** 7](#_Toc101786096)

[**3.4.** **Rezultatai** 8](#_Toc101786097)

[4. FVAIS modifikavimo funkciniai reikalavimai 8](#_Toc101786098)

[**4.1.** **Naujos versijos pritaikymas esamiems procesams** 8](#_Toc101786099)

[**4.2.** **Sistemos plėtinių perkėlimas į naują versiją** 8](#_Toc101786100)

[**4.3.** **Sistemos sąsajų perkėlimas į naują versiją** 8](#_Toc101786101)

[**4.4.** **Naujų integracijų su VBAMS FVAIS sukūrimas** 8](#_Toc101786102)

[**4.4.1.** **Integracija mokėjimo paraiškų informacijai perduoti:** 8](#_Toc101786103)

[**4.4.2.** **Integracija panaudotų PSDF lėšų informacijai priimti:** 9](#_Toc101786104)

[**4.5.** **BI ataskaitų pritaikymas naujai versijai** 9](#_Toc101786105)

[**4.6.** **SAP FIORI aplikacijų diegimas** 9](#_Toc101786106)

[**4.7.** **Kiti reikalavimai** 9](#_Toc101786107)

[5. FVAIS modIFIKavimo nefunkciniai reikalavimai 10](#_Toc101786108)

[**5.1.** **Infrastruktūros pritaikymas naujai versijai** 10](#_Toc101786109)

[**5.2.** **Licencijos** 10](#_Toc101786110)

[**5.3.** **Dokumentacija** 10](#_Toc101786111)

[**5.4.** **Garantija suteiktoms paslaugoms** 10](#_Toc101786112)

1. Sąvokos ir trumpiniai

**1 lentelė. Sąvokos ir trumpiniai**

| **Trumpiniai** | **Paaiškinimas** |
| --- | --- |
| FVAIS | Finansų valdymo ir apskaitos informacinė sistema |
| SAP ERP | Bendrinis įmonės išteklių valdymo sistemos SAP pagrindu pavadinimas |
| SAP ECC | Esama VLK turimos SAP ERP versija |
| SAP S/4 HANA | Nauja SAP ERP versija |
| FIORI | Vartotojui skirta SAP aplikacija pasiekiama per interneto naršyklę be jokių pagalbinių programų instaliavimo |
| PSDF | Privalomojo socialinio draudimo fondas |
| EVIS | Eilių valdymo informacinė sistema |
| SVEIDRA | Privalomojo sveikatos draudimo informacinė sistema |
| KVAP | SVEIDRA kompensuojamųjų vaistų apskaitos posistemis |
| NAT IS | Naudotojų aptarnavimo tarnybos informacinė sistema |
| STEKAS (ALGA) | Darbo užmokesčio apskaitos sistema |
| ASPĮ | Asmens sveikatos priežiūros įstaiga |
| JAR | Juridinių asmenų registras |
| VLK | Valstybinė ligonių kasa prie Sveikatos apsaugos ministerijos |
| TLK | Teritorinė ligonių kasa |
| VBAMS FVAIS | Lietuvos Respublikos finansų ministerijos valdomos Valstybės biudžeto, apskaitos ir mokėjimų sistemos finansų apskaitos bendras posistemis (*Microsoft Dynamics NAV 2017*), kur bus apskaitoma visų valstybinių įstaigų veikla. |

1. ESAMA situacija
   1. **Bendra informacija**

Valstybinės ligonių kasos prie Sveikatos apsaugos ministerijos (toliau VLK) eksploatuojamos FVAIS paskirtis yra VLK administruojamo PSDF bei Vilniaus, Kauno, Klaipėdos, Šiaulių ir Panevėžio teritorinių ligonių kasų (toliau TLK) administruojamų PSDF apskaita. Sistemos valdytojas yra VLK.

* 1. **FVAIS funkciniai moduliai**


FVAIS yra realizuota SAP ERP programinės įrangos pagrindu. Įdiegti šie SAP ERP moduliai:

* Finansų apskaitos (FI);
* Biudžeto apskaitos (FM);
* Atsargų apskaitos (MM-IM);
* Pirkimų apskaitos (MM-PUR);
* Ilgalaikio turto apskaitos (AA);
* Ataskaitų (BEx Analyzer, BI);
* Personalo valdymo (HR).

Finansų apskaitos (FI) modulis atlieka Didžiosios knygos, Mokėtinų sumų, Gautinų sumų bei Bankų informacijos palaikymo funkcijas.

Finansų apskaitos aukščiausias organizacinis vienetas yra organizacija LK00. Šiame lygyje sukurtas ir bendras visiems fondams bei įstaigoms sąskaitų planas LK00. Organizacija sudaryta iš žemesnio lygio – balansinių vienetų (*Company Code*). Balansinis vienetas yra žemiausias organizacinis lygmuo, kuriam galima sudaryti atskirą finansinę atskaitomybę. Todėl kiekviena VLK/TLK PSDF dalis turi priskirtą atskirą balansinio vieneto kodą. Taip pat balansiniais vienetais atskirtos įstaigų veiklos apskaitos. Tokiu būdu DK visos operacijos šalia buhalterinės sąskaitos turi ir balansinio vieneto informaciją. Viso FVAIS turi 12 balansinių vienetų veiklai bei fondui apskaityti (6 įstaigų veiklos apskaitos, 6 fondo apskaitos) plius vieną kitoms reikmėms. Nuo 2022 01 01 įstaigų veikla FVAIS neapskaitoma.

Pagrindinės operacijos yra PSDF lėšų paskirstymo paraiškų, mokėtinų sumų bei gautinų sumų registravimas.



Biudžeto apskaitos modulis (FM) skirtas PSDF bei įstaigų veiklų biudžetų apskaitai bei kontrolei. Aukščiausias organizacinis vienetas yra Finansų valdymo sritis (*FM Area*) LK00. Pagrindinės dimensijos yra lėšų centrai (sutampa su balansiniais vienetais), finansavimo šaltinis, valstybės funkcijos/programos, ekonominė klasifikacija (biudžeto straipsniai), paslaugų rūšys.

Modulyje rengiami bei tvirtinami PSDF biudžeto projektai, veiklos išlaidų sąmatos.

Atsargų apskaitos bei pirkimų moduliai (MM) skirti atsargų apskaitai bei pirkimams vykdyti. Atsargų apskaita vykdoma dviejuose sandėlio lygiuose: skyriuose (*Plants*) ir saugojimo vietose (*Storage Location*). Kiekvienas skyrius yra priskiriamas konkrečiam balansiniam vienetui, o kiekviena saugojimo vieta priskirta konkrečiam skyriui.

Pirkimai vykdomi naudojant lėšų rezervavimą, pirkimo paraišką, pirkimo sutartį bei pirkimo užsakymą.

Ilgalaikio turto apskaitos modulis (AA) yra skirtas VLK bei TLK ilgalaikio turto apskaitai. Ilgalaikis turtas priskiriamas konkrečiam balansiniam vienetui. Taip pat ilgalaikis turtas klasifikuojamas pagal klases, turto grupę, materialiai atsakingą asmenį, buvimo vietą, biudžeto apskaitos dimensijas. Naudojamos nusidėvėjimo sritys. Nuo 2022 01 01 ilgalaikio turto operacijos nebevykdomos.

Ataskaitų modulis tai *SAP BI* priemonė, integruota į MS Excel, skirta kurti ataskaitas bei analizuoti duomenis. Vartotojams prieinamas *BEx Analyzer* komponentas. Naudojama fiksuotos formos reglamentuotoms ataskaitoms bei įvairioms lanksčios formos analitinėms ataskaitoms sudaryti.

Personalo valdymo (HR) modulis naudojamas organizacinės struktūros, pareigybių bei darbuotojų bazinių duomenų apskaitai. Duomenys perduodami į darbo užmokesčio apskaitos sistemą STEKAS (ALGA).

* 1. **FVAIS baziniai duomenys**

Svarbiausi baziniai duomenys pagal modulius:

|  |  |
| --- | --- |
| **Modulis** | **Baziniai duomenys** |
| Finansų apskaitos | Balansiniai vienetai – 13 vnt. |
|  | Didžiosios knygos (DK) – 3 vnt. |
|  | DK sąskaitos – 869 vnt. |
|  | DK sąskaitų grupės – 11 vnt. |
|  | Debitorių grupės – 10 vnt. |
|  | Debitorių kortelės ~ 6900 vnt. |
|  | Kreditorių grupės – 14 vnt. |
|  | Kreditorių kortelės ~ 5400 vnt. |
|  | Bankų sąskaitos |
| Biudžeto apskaitos | Lėšų centrai – 14 vnt. |
|  | Finansavimo šaltiniai – 19 vnt. |
|  | Programos – 13 vnt. |
|  | Biudžeto straipsniai – 690 vnt. |
|  | Paslaugų rūšys |
| Valdymo apskaitos | Išlaidų centrai |
|  | Išlaidų centrų grupės |
|  | Išlaidų elementai |
| Atsargų apskaitos | Atsargų kortelės ~ 8000 vnt. |
|  | Skyriai (*Plants*) – 48 vnt. |
|  | Saugojimo vietos (*Storage Locations*) – 1135 vnt. |
| Pirkimų apskaitos | Pirkimų užsakymai |
|  |  |

* 1. **FVAIS architektūra**

FVAIS sprendimų gamybinės aplinkos sistema susideda iš pagrindinių techninių komponentų:

* SAP ERP Central Component (ECC) – Oracle DBVS, aplikacija, ABAP objektai;
* SAP NetWeaver Business Intelligence (BI) – BW, BEx Analyzer;
* Integracinės platformos PI;

FVAIS techninių komponentų programinė įranga:

* FVAIS SAP ECC - Oracle 12.1.0.2.0 RDBMS, SAP ERP6 EHP7, SAP NetWeaver 7.4;
* FVAIS SAP BI - Oracle 12.1 RDBMS, SAP NetWeaver 7.5;
* FVAIS SAP PI - Oracle 12.1.0.2.0 RDBMS, SAP NetWeaver PI 7.5, SAP Dispatcher (duomenų bazės);
* FVAIS ECC naudoja Windows Server 2016.
  1. **FVAIS sistemos plėtiniai**

FVAIS yra realizuota apie 190 nestandartinių funkcijų (skaičius pateikiamas pagal transakcijų kodus). Tai funkcijos susiję su integracijomis (preliminarių sąskaitų formos, informacijos iš failų importo įrankiai ir t.t.), specifiniams įmonės poreikiams skirtais dokumentais (registrai, paraiškos, pažymos, ataskaitos ir t.t.) bei kita.

* 1. **FVAIS integracijos**
     1. Valiutų kursų paėmimas iš Lietuvos Banko (LB). Valiutų kursų informacija atnaujinama kartą per dieną.
     2. Integracija su SWEDBANK naudojama mokėjimams perduoti, bei gautiems išrašams įkelti į FVAIS. Failai į banką keliami ir iš banko paimami per e-bank puslapį.
     3. FVAIS integraciją su Eilių valdymo informacine sistema (toliau EVIS) sudaro kelios integracijos, atliekančios skirtingas funkcijas:
* Sutarčių su asmens sveikatos priežiūros įstaigomis (ASPĮ) informacijai perduoti (iš FVAIS į EVIS);
* Tiekėjų bei prekių pristatymo vietų informacijai perduoti (iš FVAIS į EVIS);
* ASPĮ sąskaitų faktūrų informacijai perduoti (iš EVIS į FVAIS).
  + 1. FVAIS integracija su SVEIDRA kompensuojamųjų vaistų apskaitos posistemiu (KVAP) skirta vaistinių sąskaitų–faktūrų informacijai perduoti (iš KVAP į FVAIS).
    2. FVAIS integracija su darbo užmokesčio apskaitos sistema STEKAS ALGA:
* Personalo bazinių duomenų perdavimas (iš FVAIS į STEKAS ALGA);
* Informacijos apie personalo atlyginimams pervedamą pinigų sumą perdavimas (iš STEKAS ALGA į FVAIS).
  + 1. FVAIS integracija su juridinių asmenų registru (JAR) kreditorių ir debitorių duomenims gauti (iš JAR į FVAIS).
  1. **FVAIS aplinkos**

*ECC* turi vystymo, testavimo bei produkcinę aplinkas.Kiekviena aplinkų suskaidyta į smulkesnes aplinkas, žymimas trimis skaičiais (*clients*):

VED sistema:

* 100 – vystymo aplinka;
* 900 – eksperimentavimo aplinka.

VEQ sistema:

* 250 – BI testavimo aplinka;
* 300 – ECC testinė aplinka;
* 700 – ECC testinė aplinka;
* 801 – VEP 801 kopija.

VEP sistema:

* 801 – produktyvi aplinka.
  1. **FVAIS vartotojai ir kompiuterinė darbo vieta**

Vartotojai su sistema dirba *SAP GUI for Windows* (SAP Vartotojo grafinės sąsajos) pagalba. Prisijungimas vykdomas per darbo vietoje įdiegtą *SAP Logon* programą. Ataskaitų įrankiui *BEx Analyzer* reikalingas MS Excel 32-bit.

Vartotojų skaičius yra apie 100. Teises administruoja *SAP BASIS* administratorius, kuriam užsakymai pateikiami NAT IS (Naudotojų aptarnavimo tarnybos informacinė sistema).

1. pirkimo sutarties tikslai, uždaviniai, veiklos ir rezultatai
   1. **Tikslai**

Pirkimo sutarties tikslai:

* Modifikuoti FVAIS atnaujinant versiją iš SAP ECC į SAP S/4 HANA išlaikant esamą naudojamą funkcionalumą ir duomenis tuo pačiu atskiriant nebenaudojamą VLK/TLK įstaigų veiklos dalį tokiu būdu, kad būtų užtikrinta tvarkinga PSDF apskaita.
* Po 2022 01 01 įvykusio VLK/TLK veiklos apskaitos iškėlimo į Finansų ministerijos valdomą VBAMS FVAIS informacinę sistemą reikalinga sukurti atskiras integracijas tarp VLK FVAIS bei VBAMS sistemų mokėjimo paraiškų ir veiklai panaudotų PSDF lėšų informacijai priimti.
  1. **Uždaviniai**

Pagrindiniai FVAIS modifikavimo uždaviniai:

* Esamos infrastruktūros perprojektavimas naujai S/4 HANA versijai;
* SAP standartinės programinės įrangos konversija iš esamos ECC versijos į S/4 HANA;
* Individualizuoto kodo pritaikymas naujai versijai S/4HANA;
* Esamų FVAIS integracijų perkėlimas į S/4 HANA;
* Naujos integracijos tarp VBAMS FVAIS bei VLK FVAIS fondo dalies (VLK FVAIS pusėje) sukūrimas mokėjimo paraiškų informacijai priimti bei dokumento būsenos informacijai perduoti;
* Naujos integracijos sukūrimas panaudotų PSDF lėšų duomenims iš VBAMS FVAIS į VLK FVAIS (SAP BI) priimti;
* Naujos versijos S/4 HANA pritaikymas esamiems veiklos procesams (PSDF apskaitai);
* Veiklos apskaitos funkcinis atskyrimas nuo PSDF apskaitos;
* SAP BI aktualių PSDF ataskaitų pritaikymas naujai S/4 HANA versijai;
* SAP FIORI aplikacijų diegimas;
* Specifikacijų bei vartotojų instrukcijų atnaujinimas S/4 HANA versijai.
  1. **Veiklos**

Tiekėjas **turi pasiūlyti** Perkančiajai organizacijai FVAIS modifikavimo strategiją ir modifikavimo planą, kuris turi apimti šiuos etapus:

* Planavimas;
* Detali analizė;
* Projektavimas;
* Konstravimas;
* Testavimas;
* Mokymai;
* Diegimas;
* Duomenų migravimas;
* Bandomoji eksploatacija;
* Įvedimas į eksploataciją;
* Garantijos paslaugos.

FVAIS privalo būti modifikuota per 9 mėn. nuo sutarties įsigaliojimo pradžios. Po modifikuotos FVAIS įvedimo į eksploataciją turi būti teikiamos nemokamos 24 mėn. garantijos paslaugos pagal LR Civiliniame kodekse nustatytus garantijos suteikimo reikalavimus. Garantijos laikotarpio metu Tiekėjas turi taisyti klaidas bei funkcijų sutrikimus, atsiradusius tik dėl Tiekėjo kaltės. Garantijos laikotarpiu esančia klaida ar funkcijos sutrikimu yra laikomas IS atliekamų funkcijų neatitikimas (funkcijų neveikimas) techninėje specifikacijoje aprašytiems reikalavimams.

**Svarbu**: Tiekėjai, siūlydami FVAIS modifikavimo paslaugas privalo vadovautis Valstybės informacinių išteklių valdymo įstatymu (2011 m. gruodžio 15 d. Nr. XI-1807), ir 2013 m. vasario 27 d. Lietuvos Respublikos Vyriausybės nutarimu Nr. 180 “Dėl Valstybės informacinių sistemų steigimo, kūrimo, modernizavimo ir likvidavimo tvarkos aprašo patvirtinimo”, ir 2013 m. liepos 24 d. Lietuvos Respublikos Vyriausybės nutarimu Nr. 716 “Dėl Bendrųjų elektroninės informacijos saugos reikalavimų aprašo, Saugos dokumentų turinio gairių aprašo ir Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašo patvirtinimo”, ir 2014 m. vasario 25 d. Informacinės visuomenės plėtros komiteto prie Susisiekimo ministerijos direktoriaus įsakymu Nr. T-29 “Dėl Valstybės informacinių sistemų gyvavimo ciklo valdymo metodikos patvirtinimo” bei atsižvelgti į Lietuvos Respublikos standartus: LST ISO/IEC 12207:1995, LST ISO/IEC 20000-1:2018 bei LST ISO/IEC 27001.

* 1. **Rezultatai**

Įdiegta ir ištestuota nauja FVAIS versija S/4 HANA, įskaitant:

* + Naujos versijos pritaikymą esamiems veiklos procesams (PSDF apskaita);
  + Į naują versiją perkeltus esamus sistemos plėtinius (nestandartines funkcijas);
  + Į naują versiją perkeltas esamas FVAIS integracijas;
  + Naujai sukurtas integracijas su VBAMS FVAIS;
  + Atnaujintas BI aktualias PSDF ataskaitas pritaikant jas naujai versijai;
  + Įdiegtą FIORI aplikaciją;
  + Atnaujintas naujos versijos specifikacijas bei su nauja versija susijusias vartotojų instrukcijas.

1. FVAIS modifikavimo funkciniai reikalavimai
   1. **Naujos versijos pritaikymas esamiems procesams**

Reikalavimas apima visų veiklos naudojamų apskaitos procesų nenutrūkstamumą perėjus iš vienos versijos į kitą:

* Senoje versijoje naudotos standartinės SAP ERP funkcijos po versijos atnaujinimo turi išlikti arba būtų pakeistos kitomis standartinėmis funkcijomis taip, kad nenutrūktų esami apskaitos procesai (PSDF apskaita);
* Į naują versiją turi būti perkelti baziniai duomenys (*Master Data*);
* Naujoje versijoje turi išlikti visos atliktos apskaitos operacijos (apskaitos istorija).
* Veiklos apskaita turi būti apribota ir atskirta nuo PSDF apskaitos.

* 1. **Sistemos plėtinių perkėlimas į naują versiją**

Reikalavimas apima visų sistemos plėtinių (Z funkcijos) analizę ir per sutartą laikotarpį naudotų plėtinių pritaikymą naujai S/4 HANA versijai, plėtinių pakeitimų testavimą.

* 1. **Sistemos sąsajų perkėlimas į naują versiją**

Reikalavimas apima 2.6 skirsnyje išvardintų FVAIS integracijų perkėlimą.

* 1. **Naujų integracijų su VBAMS FVAIS sukūrimas**
     1. **Integracija mokėjimo paraiškų informacijai perduoti:**
* VLK FVAIS priima VBAMS FVAIS suformuotų mokėjimo paraiškų duomenis: mokėjimo paraiškos numeris, data, mokėtina suma, straipsnis, lėšų centras (įstaiga);
* VLK FVAIS kiekvienos gautos mokėjimo paraiškos pagrindu sukuria preliminarų mokėtinų sumų dokumentą, kurį galima peržiūrėti, registruoti į apskaitą ar atmesti;
* VBAMS FVAIS mokėjimo paraiškos numeris įrašomas VLK FVAIS registruojamo mokėjimo dokumento *Nuorodos dokumento (XBLNR)* lauke su tikslu perduoti informaciją į mokėjimo pavedimų bylą (*SEPA pain.001*);
* VLK FVAIS saugo atmestų ir apmokėtų iš VBAMS FVAIS gautų mokėjimo paraiškų informaciją;
* VLK FVAIS grąžina į VBAMS FVAIS informaciją apie mokėjimo paraiškų būsenas:
  + Priimta – mokėjimo paraiška priimta, patikrinta, bet neužregistruota.
  + Atmesta – mokėjimo paraiška nepriimta (dėl klaidų ar kitų projekto metu suderintų aplinkybių).
  + Užregistruota – mokėjimo paraiška priimta ir užregistruota.
  + Apmokėta – pagal mokėjimo paraišką sukurtai mokėtinai sumai suformuotas mokėjimo pavedimas.
* Registravimo funkcija priklausomai nuo TLK turi būti priskiriama skirtingoms rolėms.
* Atliekant mokėjimus pagal VBAMS FVAIS mokėjimo paraiškas VLK FVAIS fonde turi veikti sąmatos kontrolė.
  + 1. **Integracija panaudotų PSDF lėšų informacijai priimti:**
* VLK FVAIS kreipiasi į VBAMS FVAIS ir priima perduodamą panaudotų PSDF lėšų informaciją;
* Duomenų perdavimo periodas nustatomas VLK FVAIS kreipinio siuntimo metu;
* Duomenys iš VBAMS FVAIS bus perduodami susumuoti pagal VBAMS FVAIS naudojamus dimensijų rinkinius (perduodamų duomenų rinkinio aprašas bus derinamas projektavimo metu). VLK FVAIS pusėje turi būti atliekamas duomenų sugretinimas (*Data mapping*);
* Duomenys iš VBAMS FVAIS turi pasiekti VLK FVAIS ataskaitų posistemį (SAP BI).
  1. **BI ataskaitų pritaikymas naujai versijai**
* SAP BI priemonėmis sukurtų PSDF apskaitai naudojamų ataskaitų šablonų peržiūra bei pakeitimai pagal poreikį atsižvelgiant į senos bei naujos versijų lentelių/laukų skirtumus;
* SAP BI priemonėmis sukurtų PSDF ataskaitų šablonų koregavimas pakeičiant duomenų šaltinį veiklos straipsnių eilutėms. VLK/TLK įstaigų veiklai panaudotų lėšų informacija iš VBAMS FVAIS per naująją integraciją turi pasiekti šias ataskaitas:
  + FVA-011 PSDF biudžeto pajamų plano vykdymo (VLK) ataskaita;
  + FVA-012 PSDF biudžeto pajamų plano vykdymo (TLK) ataskaita;
  + FVA-013 PSDF biudžeto pajamų plano vykdymo (suvestinė) ataskaita;
  + FVA-014 PSDF biudžeto išlaidų plano vykdymo ataskaita (VLK);
  + FVA-015 PSDF biudžeto išlaidų plano vykdymo ataskaita (VLK+TLK);
  + FVA-016 PSDF biudžeto išlaidų plano vykdymo ataskaita (TLK);
  + FVA-017 PSDF biudžeto vykdymo ataskaita;
  + BVA-001 Kreditinio įsiskolinimo dinamikos stebėsenos ataskaita;
  + BVA-003 PSDF biudžeto vykdymo ataskaita (BV-3).
  1. **SAP FIORI aplikacijų diegimas**

Reikalavimas apima FIORI aplikacijų aktyvavimą, rolių bei autorizacijų konfigūravimą pagal atskirai suderintą poreikį. Reikalingų aplikacijų skaičius neturi viršyti 50.

* 1. **Kiti reikalavimai**

Lietuvių kalba aplikacijose (GUI, FIORI).

1. FVAIS modIFIKavimo nefunkciniai reikalavimai
   1. **Infrastruktūros pritaikymas naujai versijai**

* Tiekėjas turi pateikti reikalavimus infrastruktūros pritaikymui naujai versijai: DBVS bei aplikacijų (GUI, FIORI) techninei įrangai, programinei įrangai (OS, našumui ir greitaveikai ir t.t.). Pastaba: techninę įrangą pateiks užsakovas.
  1. **Licencijos**
* Tiekėjo pasiūlymo kaina turi apimti užsakovo turimų SAP licencijų konversiją į S/4 HANA licencijas;
* Tiekėjas turi pateikti SAP HANA DB operacinę sistemą įskaitant ir licencijas.
  1. **Dokumentacija**
* Specifikacijos S/4 HANA versijai;
* Naujų integracijų specifikacijos;
* Atsižvelgiant į naujos S/4 HANA versijos skirtumus turi būti pateiktos naujos arba atnaujintos senos instrukcijos vartotojams;
* Dokumentacija turi būti parengta laikantis bendrinės lietuvių kalbos taisyklių;
* Perkamoms paslaugoms taikoma Lietuvos Respublikos aplinkos ministro 2011 m. birželio 28 d. įsakymu Nr. D1-508 (2021 m. kovo 31 d. įsakymo Nr. D1-192 redakcija) patvirtinto Aplinkos apsaugos kriterijai, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo 4.4.1 papunkčio nuostatos, kad vykdant sutartį visa su paslaugų teikimu susijusi dokumentacija teikiama elektroniniu būdu ir tik esant būtinybei spausdinama, tam naudojant perdirbtą popierių bei 4.4.2 papunkčio nuostatos, kad paslaugoms teikti sunaudojama mažiau elektros energijos ir (ar) naudojami atsinaujinantys, ekologiški energijos ištekliai, atitinkantys žaliojo pirkimo reikalavimus.
  1. **Garantija suteiktoms paslaugoms**

Pirkimo sutarties vykdymo metu suteiktoms paslaugoms turi būti suteikta 24 (dvidešimt keturių) mėnesių garantija. Garantija įsigalioja ir garantinė priežiūra teikiama be papildomo užmokesčio nuo modifikavimo paslaugų perdavimo–priėmimo akto pasirašymo dienos.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_